Document ID: /roh_data/filtered/fineweb-2-filterrobots_roh.jsonl.gz/35206

Ad Interlaken en il chantun Berna è collidà ier saira in tren cun in car. 17 passagiers dal car sajan vegnids blessads. Quai ha communitgà la polizia chantunala bernaisa. Tut las 17 persunas ch'eran vegnidas transportadas en l'ospital èn ord privel da vita. La gronda part dad ellas ha gia puspè pudì bandunar l'ostpital.
En il tren na saja nagin sa blessà, uschia las Viafiers federalas svizras.
L'accident tranter il tren dad ICE tudestg ed in car austriac è capità tar in passadi da viafier datiers da la staziun d'Interlaken ost.
La raschun per l'accident n'è anc betg enconuschenta.
RR novitads 22:00